
PRAEFATIO 

• f v > ’ ; f ' " ' ' .» v 1 

N • • ; 

-L 1 emo ent, opinor, qui monumenta 
ingenii ab Aldo Pio Manutio litteris 
tradita, si quae adhuc lateant, in lu- 
cem proferri non valde probet; quan- 
doquidem vir ille de re litteraria im- 
mortaliter meritus nihil potius tota fe- 
re vita habuit, quam ut veterum suae- 
que aetatis illustrium auctorum scripta 
typis committeret ac evulgaret. At ve- 
ro ea praesertim ut apud homines e- 
ruditionis cupidos gratiam «ineant, par 
est, quae tum Aldi doctrinam aper- 
tius explicant, tum ad historiae litte- 
rariae et bibliographiae capita necdum 
. perspecta cognoscenda simul quoque fa- 

ciunt; cuiusmodi haec ipsa, quae nunc 
prodeunt, omnino sunt. Vix equidem 
fieri posse videbatur, ut posteaquam 
in Audi memoria instauranda, libris- 
que vel suis, vel alienis eius cura im- 
pressis, illustrandis Zenus, Maittairius, 
Ungerus, Mannius, Zacharias, Reno- 
vardius aliique operam utique multam 
posuere, scripta ulla occulta superes- 
sent, quorum ex editione nova, eaque 
scitu digna cognosci possent, laudisque 
accessio non levis viro laudatissimo ex- 
staret. Fecit attamen sollicitudo stu- 
diumque pervicax i, quo libellos boni- 

i 

tate iuxta ac raritate praestantes, mea 
ipsius amicorumque opera, conquirere 
iamdiu assuevi, ut hac quoque in re 
fructum suavem coeperim ; quem cum 
iis qui in rebus eiusmodi eadem me- 

cum voluptate tenentur modo comuni- 
care lubet. Neque me a consilio de- 
terret, quod scripta horum duo typis 
iam edita fuerint; cum de: iis impres- 
sis, aut manu scriptis, quantum equi- 
dem constat, nemo meminerit, nemo 
indicium ullum fecerit, atque adeovel- 
ut inedita eadem excipienda propemo- 
dum sint . . 

- Musarum Panegyris ad Albertum 
Pium et quae simul accedunt, absque 
ulla loci typographi annique nota, in 
quarta folii forma, ut dici consuevit, 
impressa sunt , chartis vix septem com- 
prehensa . Exemplaria editionis , nisi 
duo, non ego novi: alterum in biblio- 
theca Quiriniana Brixiensi exstat, quod 
Vincentius Bighellius , vir litterarum 
studio et humanitate praestans, eius 




VI 

I 

Praefectus, apographo manu sua sum- 
pto, mihi primum communicavit: al- 
terum est apud Franciscum Tacconium 
Marchionem Sitizzani, aerario Regis 
utriusque Siciliae olim Praefectum, qui 
ut illud ipsum ex bibliotheca sua locu- 
pletissima mihi id expetenti inspicien- 
dum mitteretur, pro eximia humanita- 
te sua, postea fecit. Ut vidi ac ex- 
pendi, libellum Venetiis impressum ha- 
beri posse plane cognovi; quod cha- 
racteres, haud quaquam Aldini, ae- 
que ac officinae chartariae notae, ii- 
dem omnino in eo sint, qui in libris 
tribus M. Antonii Sabellici de situ ur- 
bis Venetae aliisque, sine ulla nota, 
anno circiter mccccxcii, cura Antonii 
Moreti Brixiensis, impressis; itidemque 
in Epistolis Leonardi Arretini, ex eius- 

dem Moreti recensione, an. mccccxcv, 
absque loci ac typographi nota , Ve- 
netiis recusis . Non idcirco tamen iis 
omnino annis Aldinum opusculum im- 
pressum fuisse ego statuo; quandoqui- 
dem, licet non ante ann.MCcccLxxxvn 
idem scriptum appareat , quod Petrum 
Baroccium Episcopum Patavinum obii- 
ciat, qui eo demum anno ex Episco- 
po Bellunensi Patavinus factus est (*); 
vel ipsa tamen opusculi lectio suadet 
editum ab Aldo fuisse, quo tempore 
apud Pios Principes praeceptorem age* 
hat , neque typographiam V enetiis ad* 
huc erat aggressus : hanc vero se an-* 

(*) ChronicQn Vettcttyn inter Scriptores re- 
rum Italicarum Muratorii T. XXlll. p. 119 #«* 
Hermolaus Barbarus Epist. ai P. Baroccium 
inter Epistolas claror, viror. Vetitius tjiS.p.vtp. 

no admodum mcccclxxxix suscepisse, 
Aldus ipse prodidit, cum in praefa- 
tione Thesauri Cornucopiae Hortorum- 
que Adonidis anno mccccxcvi scripsit : 
Dura quidem provincia est , bonarum 
litterarum studiosi , emendate impri- 
mere Latinos libros , durior accurate 
Graecos , durissima non depravate vel 
hos vel illos duris temporibus. Qua- 
nam lingua curem ipse imprimen- 
dos libros 3 et quo tempore , videtis . 
Postquam suscepi hanc duram pro- 
vinciam ( annus enim agitur iam se- 
ptimus ), possem iureiurando affirma- 
re 3 me tot annos ne horam quidem 
solidae habuisse quietis . 

Quod sequitur , Aldi epigramma de 
Venere et Cupidine, codex mihi iam- 
diu obtulit , initio saeculi XVI , Ma- 

rini Sanuti patricii Veneti manu scri- 
ptus, multorum temporis illius poeta- 
rum carmina continens , V enetiis in bi- 
bliotheca quadam privata, ad quam 
vix ulli aditus patere consuevit, asser- 
vatus; Exscripsi illud mihi statim : ne- 
que id tantum, sed etiam adolescenti 
cuidam dedi, qui totus in Aldi rebus 
erat, deque iis grande moliebatur o- 
pus , quod postea non fecit . Enimve- 
ro neque ab eo, neque ab alio edi- 
tum unquam novi: luce tamen dignum, 
si quod aliud Aldi carmen, idem pro- 
fecto est. 

Academiae Aldinae Legem de col- 
locutionibus in ea Graece tantum ha- 
bendis, etsi Scipionis Carteromachi ver- 
bis perscriptam, quod tamen Aldum 
quoque, Academiae Principem , lato- 

rem habuerit, cum scriptis eius locum 

< 

habere suum posse putavi. Quibus in- 
stitutis ac disciplinis societas illa mo- 
deraretur, ex hac una Lege, ad an- 
tiquitatis normam condita, deprehen- 
dere quodammodo licet; et hac in re 
ut clarior lux ab aliis monumentis af- 
fulgeat , iusta cupido inde exoritur . 
Eius mihi exemplar unum superstes in- 
notuit, absque ullo indicio, typis uti- 
que Aldinis, anno circiter mdii, in 
folio, ut aiunt, volanti editum; quod 
Etymologici Magni anno mid Vene- 
tiis impressi integumento coniunctum 
in bibliotheca Barberinorum Romae 
Caietanus Marinius , nunc bibliothecae 
Vaticanae Custos primus, reperiit; Ga- 
spar autem Garattonius, qui bibliothe- 
cae ipsi Barberinorum praeerat, mihi 

totum exscripsit. Modo itaque fit ut 
duorum litteris et humanitate illustri- 
um virorum favore, monumentum ha- 
ctenus abditum evulgare possim: quod 
equidem ut magis adhuc pateat, La- 
tine ipse reddidi. Ex hoc eodem mihi 
suspicari posse videtur acta alia quae- 
dam Academiae Aldinae, foliis itidem 
singulis, impressa fuisse, ut commodo 
ipsius constituendae et administrandae 
consuleretur; non secus atque Acade- 
miam Venetam Famae appellatam po- 
stea usurpasse, multa eiuscemodi fo- 
lia ab Apostolo Zeno collecta mihi 
perspectum iamdiu fecere: quae eadem 
Joanni Gottlob Lunzio opellae de hac 
Academia, Lipsiae anno 1801 editae, 
auctori nisi defuissent , uberius et accu- 
ratius argumentum illud pertractasset. 

Haec de scriptis tribus Aldinis prae- 
fari opportunum esse duxi: «alia quae- 
dam in annotationibus adieci . Si quan- 
do, quod animo volvo , commentarium 
de Manutiis conficere et emittere li- 
cuerit; de vita et studiis eorum, de- 
que libris ab iisdem scriptis, aliorum- 
editis, multa necdum cognita ut af- 
feram, multaque ab aliis perperam di- 
cta ut emendem , facile erit . Non huic 
tamen operi manus admovere consti- 
tui , nisi tomum secundum Bibliothe- 
cae meae Manuscriptae Graecae et La- 
tinae ad finem perduxero ; cui iamdiu 
inchoato quantum temporis ab occu- 
pationibus superest, tantum impendo. 
Interea nullus dubito, quin alia de re- 
bus Manutiorum adhuc occulta monu- 
menta sint proditura; namque campus 

ad inveniendum latissimus patet. Id 
novo et praeclaro argumento compro- 
bare me posse video , si conspectum 
operis in lucem deducam, quod Ioan- 
nes Franciscus Lancellotius e Staphy- 
lo Piceni oppido, magno sane labore, 
paraverat , ac se proxime editurum an- 
no 1777 pollicebatur. Haec porro mi- 
hi tunc ille scribebat: 

La Colle^ione mia conterra pres- 
soche trecento.e pia Lettere de pri- 
mi uomini di quel secolo , tutte ine- 
dite , e contenenti materie • filologi- 
che: e ve ne sono moltis sime di Sci- 
pione Carteromaco , Marsilio Fici- 
no. Desiderio Erasmo, Pietro Can- 
dido t Summon7 L io , Daniel Fini , Pie- 
tro Crinito , Giovanni Cuspiniano , 
Filippo Beroaldo il giuniore , Gio- 
b 3 

Vanni Collaurio , Giovanni Frutice - 
no, Matteo Acquaviva, e di altri , 
tutte scritte ad Aldo il vecchio. Ve 
ne saranno alcune di Aldo mede si- 
mo inedite , con qualche di lui Poe- 

Sld • 

Di Paolo Manu^io pochePoesie, 
piu Lettere Volgari e Latine, non 
state mai piu pubblicate . Vi si ristam- 
peranno altre di Paolo , stampate da 
esso in fogli volanti, ignote a tut- 
ti quelli che di Paolo hanno serit - 
to; non che alZeno p adr e della sto- 
ria letteraria, le di cui ceneri rispet- 
tero io sempre colla piu viva vene- 
ratione . 

Di Aldo il giuniore molte Lette- 
re Italiane e Latine inedite , e cir- 
ca quattordici Orationi inedite, un 

suo Commentario ali 1 Oratione di Ci- 
cerone pro Lege Manilia, un Tratta- 
to De Statuis, ed altre coserelle. 

Non sono da tacersi molte Lette- 
re di Torquato Tasso inedite , di Dio - 
nisio Lambino , Giampietro Ma ffei , 
Antonio Fornari , Cristoforo Sassi , 
Marcantonio Mureto , Camillo Pa - 
leotti, Alvaro Gome\ , Enrico Far- 
nesio , Pietro Corsi , Luca Solidano , 
Lanterio Appiani, Marcantonio Lom- 
bardini, Loren^o Panciardi , Paolo 
Crellio , Giacomo Breisnick , Paolo 
Beni, Enea Vbaldi, Vitale Trakod , 
Daniel Mauck, Pietro Perpiniano , 
Pietro Miscovio , Giovanni Genesio 
Sepulveda, Girolamo Capra , Mar- 
cantonio Natta, Ottavio Sammarco, 
Giovanni Turrisiani, Girolamo Ros- 

si da Ravenna , Francesco Riccar - 
dotti, Giovanni Riccar dotti, Mario 
Ni^olio , Giusto Lipsio , Giovanni 
Sario Zamoscio , Mariano Severi , 
Giovanni Sambuco , Giacomo Gortsc , 
Guido Gualtieri , Paolo Sacrati , 
Francesco Mancini , Loren^o Cam- 
peggi, Gioachimo Toeeleman, Ora- 
rio Cardaneto , Giacomo Roderigo 
Falconi , Nicasio Ellebodio Casleta- 
no, Giusto Vander Steine\, Girola- 
mo Ciromi , Pietro ab Ordegheiss , 
Giovanni Caselio, Mu^io Calini ,Gio- 
vambattista Ti^ii, Girolamo Lippo- 
mano, Decio Brancaleone , France- 
sco Morando , Giampietro Marchi- 
soni, Giulio Giacoboni , e di molti 
altri valentuomini , tutti amici di Pao- 
lo e di Aldo . 

, Questa suppellettile letteraria , per 
se medesima doviqio sis sima , sara cor - 
redata di alcune mie note e delle no- 
titie letterarie di citiscuno de men- 
tovati scrittori ed amici dei Manuc- 
ci; oltreche pure vi saranno Notitie 
est ese della Famiglia de’ Manucci , 
suoi individui 9 Accademia , e Tipo- 
grafia Aldiiia y degli Accademici; ed 
un Catalogo cronologico esatto de’ 
Libri da Aldo il vecchio pubblica- 
ti y colle f Lettere o sia ristampa del- 
le Lettere dedicatorie de’ libri di Al- 
do il vecchio . . Vi saranno piuPoe- 
sie di Marcantonio Mureto, Fran- 
cesco Vinta 3 Ercole Ciofani, Pom- 
peo Arnolfini, Girolamo Faleti, O- 
ra^io Toscanella s Pecino Leiano , 
Francesco Mauro / Loren7 L o Masso - 

lo detto Pietro Monaco Cassinense , 
Ippolito Capilupi , Fabio Paulini , 
Giulio Segni, Niccola Spinola, Vin- 
cendo Lauria , Guglielmo Fonlerio , 
Giovanni Pinadelli, Francesco Ben- 
cio , Claudio Binetti , Marcantpnio 
Pichissini, Antonio Sulfrini, e di al- 
tri ; tutte similmente inedite, in lo - 
de dei tre Manucci; oltre piu testi - 
monian\e onorevoli di molti scrittori 
di grido intorno a Manucci suddet- 
ti. In somma, gran parte d’ Euro- 
pa vi trovera alcuna cosa nuova in- 
torno a suoi scrittori. 

Eccole ristretta in breve la noti - 
dia, che desidera, dei libro da me 
preparato per la stampa. 

At enim, ex morte Laneellotii in- 
secuta, operis tam large promissi edi- 

tio prorsus evanuit. Etsi vero, quan- 
tum ex libris editis intelligi potest, 
commentario de Manutiis absolutissi- 
mo conscribendo par ille vir non es- 
set ; adeo magnam tamen copiam scri- 
ptorum , ex bibliothecis praesertim Ro- 
manis, diu multumque ab eo excus- 
sis, adornatam, apud ignavum fortasse 
quendam delitescere, qui bonarum lit- 
terarum studio tenentur, nisi aegre 
admodum, ferre non possunt. 

( 

MUSARUM PANAGYRIS 

PER ALDUM MANNUCCIUM BASSIANATEM LATINUM 
CUM HEXASTICHO ET PARAENESI EIUSDEM 
AD ALBERTUM PIUM 

MAGNIFICUM ATQUE INCLYTUM CARPI PRINCIPEM 
HEXASTICHON 

(Carmina delectant pueros: en carraina,Princeps(l), 
Dant ad te faciles ex Helicone Deae ; 

Namque tuis etiam resonat Parnasia rupes 
Laudibus , et nomen fertur ad astra tuum . 

Prima arguta canit Clio, Cliusque sorores 
Alternis recinunt te super ista sonis . 

i 

PANAGYRIS MUSARUM 

CLIO ' - • : ‘ J 

O fortunati quam maxima gloria Carpi, 
Gloria per nullos emoritura dies . 

Dive puer , carae spes et fidissima matris , 

Dive puer , gentis spesque decusque Piae , 

Cresce, quia expectant ornent tua tempora lauri , 
Quas tibi servatas utraque Pallas babet : 

Cresce, tibi quoniam magni debentur honores. 
Quos tibi victori parta trophaea dabunt, 
c 



MELPOMENE , 


Cresce tuis populis et carae , Alberte , parenti , 
Fortuna heu semper cui peracerba fuit j 
Ex quo dilecti flevit sic fata mariti, 

Esse ut crudeles diceret illa deos, 
Crudelesque deos , crudcliaque astra vocaret , 
Tam cito delicias quod rapuere suas, r 
Quodque suam potius voluisset fundere vitam. 
Cernere quam funus coniugis aegra sui . 

POLYMNIA } 

Cresce ; virum populis nam cum te fecerit aetas , 
Tutor eris gentis praesidiumque tuae . 

Tu quoque solamen , tu spes , tu gloria solus , 
Optimus et princeps : quare age cresce , puer , 
Optimus heroum quot sunt, quotcunque fuerunt, 
Et quot venturos fata severa trahent. * 
Nam tibi recte equidem nascenti, Alberte, recordor 
Sic fore concordes tres cecinisse deas . o! > 

- ■ i ' f 

Ergo tuum nomen cum fama obscura recondet, 
Atque erit obscurus cum tuus altus honos , 
Nec tibi perpetuum laudes, nec facta manebunt;* 
Unda dabit segetes, sidera terra feret, r. 

Omnia tunc retro convertent flumina cursum. 
Lucis egens aer , lucis Olympus erit , 
Enceladusque iterum supponet Pelion Ossae ; ?. 
Sed dabitur magnos vincere posse deos . ■ 


EUTERPE 


Postquam te talem Parcae cecinere futurum , «•' ; 

Qui te non coleret ferreus ille' foret : 

Ferreus ille quidem ; sed qui te odisse valeret , 
Esset montanis saevior ille feris, ei i- . i 1 . 1.1 
Atque foret multo calcato immanior angue. 

Nec non vorticibus, dira Charybdi, tuis, 
Stymphalidasque truces, et Cerberon ille trifaucem 
Saevitia, et Stygias vinceret ille canes:.. .> 

1. • i-. j! a ** . L. I «Jlli i ’ -r.; 

, TERPSICHORE , A /* 

I 'j »1. JX 4 I * **• * H.-' * 

' i < y 

Esset et ille idem dignus sine fine renatis 
Visceribus Tityi quod satiaret aves ; 

Sorte vel illius qui se sequiturque fugitque , 
Versatur celeri dum levis orbe rotae; 

Quod ve, ut tu, esuriens esset tua , Tantale, poma, . 

Atque sitiret aquas, nec biberentur aquae; 
Cervice aut misera ruiturum , Sisyphe , ferret,. 
Quod petis, aut urges irrequietus, onus. 

THALIA 

« * •• • • i 

Si mulier; miserum natorum digna cruore 
Esset crudeles commaculare manus , 

Sive quod infando tauri poteretur amore 
Altera Minoae machina Pasiphaes : 

Si puer ; a caro donum exitiale parente 
Ferret , ut insanis obrueretur aquis , 

Quodve foret turpis sceleratae flamma novercae , 
Cui maris exitium monstra timenda darent : 

■ .. 1 . • , • ' J f 

t ERATO .... .. . . 

Inclyte seu posset, Princeps, te odisse puella. 
Cui staret medio pectore dura silex; 

Digna quidem fato Phiyxi foret illa sororis , 
Quae Hellespontiacis nomina fecit aquis ; 
Sive quod irati manes placaret amantis 

Mactata, aut caderet quod patris illa manu. 
Fataque, post urnas iterumqoe iterumque repletas, 
Ferret apud manes Tartareumque Iovera . 

* f . • * - i ‘ ’ ' . \ 

CALLIOPE 

Qui te amat, et qdi te posthac, puer inclyte, amabit, 
Et sanctos mores ingeniumque tuum, 

Felix ille suos vel dextra computet annos, 
Mortuus aethereas incolat ille domos . 


» 


5 

At tu qui flava caput accingeris oliva, 

Virtute et facies qui tibi ad astra viam , 

Sis felix , volitaque hominum cum laude per ora , 
Vel coeleste cibus cum tibi nectar erit/ 


r * • » i j 
.t, 


: ,! ■■ - \ 

FINIS MUSARUM P AN AGY REOS 

V 'i : , ■ ..;••• ‘ .. 

i/-' •. . 


.'I ; ,1 ‘ 

' f, i' I ! I.’,'. 

. : . .. ; > 
. il . . •* , . ‘ 

. • . , .i . . • i • • 


■ i ■ . ■■ i-; -iv , i ; . 

PARAENESIS ALDI MANNUCCII 

, AD EUNDEM PRINCIPEM 

3 ■ AI* >1 


e super ista solent cantare alterna Camoenae , 
Haec de te Aonides carmina culta sonant . 
Quae tjbi quandoquidem nobis iussere daremus. 
En dedimus : cantus perlege Pierios : 

Et cum carminibus nostrum, puer inclyte, librum 
Accipe , multa tibi qui pretiosa dabit . 
Perlege , disce : tuae sic te praebere parenti 
Mirandum poteris , sic tibi crescet honos . 
Sic etiam divo semper, puer optime, Marco 
Carus eris : natum te velut ille fovet , 

Atque amat , et iusta tecum ditione gubernat 
Carpum; qui gentis firma columna Piae est. 
Marcus hic ille Pius, nulli pietate secundus. 
Eloquio priscos qui bene vincit avos : 
Marcus hic ille Pius , quo non praestantior alter 
Horrida Martigenas ducere ad arma viros. 
Huic multum ut placeas studeas noctesque diesque : 
Hunc mihi ceu patrem tu face semper ames : 
Ut patruo placeas , virtutem amplectere totis 
Viribus : interea quae damus usque legas . 
Nec tantum nostros libeat legisse libellos , 

Nec tantum chartis incubuisse meis : 


t 

Perlege, disce etiam, Pallas tibi docta legendos 
Quos Romana dedit, quosque Pelasga dedit, 

Et vigila , atque almae virtuti incumbe , labores 
Perfer, ut accedat laurea bina tibi. 

Sic sublime tuum tolles ad sidera nomen. 

Mistus eris magnis magnus et ipse viris . 
Interea Graios , divina volumina , libros , 

Et cum Romanis haec mea scripta lege ; 
Namque ubi grammaticen pueros docuere Latinam, 
Instituunt cultos dicere posse modos . 

Dehinc tibi nos dabimus geminae praecepta Minervae , 
Quae Romana puto Graecaque turba leget ; 
Assiduis quae nunc castigo scripta lituris , 

Ut valeant doctas non metuisse manus. 

Te modo, quos dedimus, iuvet hos legisse libellos, 
Doctior ut posthac cetera nostra legas . 

• • > '> ■„:* ' /•. . • ■ 

FINIS PARAENESEOS . 

• • • ' . : • . . 

V I fi’>. ' ; % ■ ... 4 , . ■ 

•*: ' 11 ‘ - . • i 

• (.'.'V ‘l C * • . . ... , 

HESIODUS IN THEOGONIA 
DE NOMINIBUS MUSARUM 

Kxiio» r* , EWiV» t» , © tixmi <rti MiXg npin <rt , 
T*p-ltx°p» v’ t 'Ep* r ru <rt , JloKvfirta t’ Otfptri* ts , 
KrtXXioV» 0’ * w J'« vpoQtptrctrv ir\y etrttffSr 

TRANSLATIO SUPERIORUM CARMINUM 

Clio que, Euterpeque , Thalia que, Melpomeneque, 
Terpsichoreque, Eratoque ,Polymniaque , Uranieque, 
Calliope multo ante alias praestantior omnes . 

ALDUS MANNUCCIUS BASSIANAS LATINUS 
CATHARINAE PIAE 

PRINCIPI CLARISSIMAE AC PRUDENTISSIMAE 
S. P. D. 

(Quanti apud me sint Albertus Leonellusque 
liberi tui , quos nuper mihi erudiendos tra- 
didisti , atque quanto ego amore , quantaque eos 
benivolentia prosequar, potes vel"ex hoc facile 
perspicere , Catharina Princeps , Heroidum aeta- 
tis nostrae longe prudentissima (2) , quod pa- 
rum illud quod datur otii ; nam mullis negotiis 
impeditus vix quatuor horas ad summum sup- 
peditare quotidie meo studio possum ; non ad 
meam utilitatem , ut sane plerique facerent , le- 

gendo consumo; sed in aliquo potius scribendo 
componendoque opusculo in disciplina gramma- 
tices , quod sit erudiendis liberis accommodatum : 
quod si ita est, 'nec ne, alter qui melius sciat, 
quam tu , non facile inveniri potest . 

En de accentibus et Latinis et Graecis opu- 
sculum , quod nuper conscripsimus , tibiqu^ do- 
navimus, ut a te pueris non modo legendbm , 
sed etiam ediscendum offeratur et donetur tuis: 
quae cum digna mihi res, tum ipsis pernecessa- 
ria videbatur ; non enim parum fructus et splen- 
doris habet secundum accentus recta pronuncia- 
tio et moderatio dictionum : qua cum indigere 
liberos tuos animadverterem, ipsis dcesse non vo- 
lui , qui de accentu scriberem aliquid , quod ad 
evitandum barbarismum magno eis adiumento fo- 
ret : in qua re conficienda quantum laboris et 
difficultatis sustinuimus , quoniam opus fuit ul 
plurimos et Graecos et Latinos libros evolvere- 
mus, ipse mihi sum optimum testis : certe mul- 
tum elaboravimus . * .< . . j ; • 

Conscripsimus perpaucis ante diebus gramma- 
ticas Latinae linguae Institutiones, nec non de 
componendis carminibus opusculum , panagyri- 
cos quoque Musarum vernus, quos illae de At 
berti laudibus alternis concinunt: quibus omni. 

D 

\ 


S 


— ^ 


.1 


I 


Digitized by Google 


IO 


bus,ut nosti,’ donavimus Albertum nostrum, 
adiuncto etiam libello Graeco , ut Graecas etiam 
litteras una cum nostris edisceret , itaque pariter 
iret, ut neutra lingua, quemadmodum praecipit 
Quintilianus , alteri officeret (3) . Quod eo et- 
iam feci libentius, quoniam tibi praecellenti in- 
genio Principi , atque habenti cum plurimis in 
rebus , tum in re quoque litteraria et acre et sub- 
tile iudicium, gratissimum me facturum sciebam, 
si clara et egregia indole praeditis, et te claris- 
sima .matre sane quam dignis pueris tuis aliquem 
libellum Graecum tanquam isagogicum scribe- 
rem ; quos tu non exculta solum , sed perfecta 
quoque litteratura fore desideras; quam nemini 
ex hominibus nostris absque aliqua Graecarum 
litterarum cognitione , mira quadam tui ingenii 
bonitate , cognoscis non posse contingere , con- 
tra quorundam indoctorum hominum stultam o- 
pinionem, qui nihil aut certe parum existimant 
necessarias esse Graecas litteras hominibus no- 
stris ; qui quam recte sentiant , viderint qui in- 
telligunt : certe errant vehementer . Quomodo 
enim qui Graece nescit Graecos imitari aucto- 
res potest , in omni disciplinarum genere quam 
doctissimos ? a quorum fontibus quicquid fere 
est laude dignum in linguam Latinam constat 

derivatum ; qui tanta elegantia , tanto artificio , 
tam mirabili subtilitate omnia tractaverunt, ut 
Flaccus in Arte Poetica Graecos non iniuria ad- 
miratus, sic de Graecorum ingenio scripserit : 
Graiis ingenium , Graiis dedit ore rotundo 
Musa loqui , praeter laudem nullius avaris . 
Et in eadem ; 

. Vos exemplaria Graeca 
Nocturna versate manu , versate diurna . 
Accedunt nostrae sententiae alii plurimi , tam hu- 
ius , quam antiquae aetatis , et docti et clari vi- 
ri . Sed, ut novos missos faciamus, nonne M. 
Fabius Quintilianus, Latinae linguae peritissimus , 
boc idem in primo De Oratoria Institutione sen- 
tire videtur , cum dicit (4): sermone Grae- 

co puerum incipere malo , quia Latinus com- 
pluribus in usu est , vel nobis nolentibus se per- 
hibet : simul quia disciplinis quoque Graecis si- 
mul instruendus est , unde et nostrae fluxerunt ? 
Et paulo post subiungit : Non longe itaque La- 
tina subsequi debent , et cito pariter ire. Ita 
flet ut cum aequali cura linguam utramque tue- 
ri coepefrimus , neutra alteri officiat . Nonne 
etiam Priscianus grammaticorum omnium, meo 
quidem iudicio , accuratissimus confirmat senten- 
tiam nostram ? qui librum suum , qui est the- 

saurus grammaticae disciplinae , hoc modo incoe- 
pit : Cam omnis eloquentiae doctrinam et omne 
studiorum genus sapientiae luce praefulgens , 
a Graecorum fontibus derivatum , Latinos pro- 
prio sermone invenio celebrasse, et in omnibus 
illorum vestigia consecutos artibus -video , etc. 
postea subiungit : conatus sum pro viribus meis 
Graecorum praecepta virorum , quae congrua 
visa sunt, in Latinum transferre sermonem . 
Quid dicam de Cicerone nostro, doctissimornm 
quidem omnium consensu parente Romanae e- 
loquentiae? qui Athenas omnium liberalium ar- 
tium inventrices dixit , quique in eo libro qui 
est scriptas ad Marcum Ciceronem filium de Of- 
ficiis , cum philosophiae Athenis incumberet sub 
Cratippo principe illius aetatis philosophorum , 
filium , ut cum Latinis Graeca coniungeret , quo- 
niam conduceret plurimum , suo exemplo sic mo- 
nuit : Tamen ipse ad meam utilitatem semper 
cum Graecis Latina coniunxi ; neque id in phi- 
losophia solum , sed etiam in dicendi exercita- 
tione feci : idem tibi censeo faciendum , ut par 
sis in vtriusque orationis facultate. 

Vide igitur quam recte tu sentias , acri inge- 
nio Princeps, atque magnum clarae et magni- 
ficae tuae gentis decus , Catharina Pia , si li- 

beros tuos non Latine solum, sed etiam Grae- 
ce scire desideras , multorum exemplo et claro- 
rum virorum . Adde quod quantum divitiis et 
dignitate , tantuin moribus et doctrina vis eos ce- 
teris praestare hominibus 5 nec imitandos esse du- 
cis nostrae aptatis principes , qui quanto dignio- 
res potentioresque sunt , eo etiam a bonarum ar- 
tium disciplinis magis alieni . Non sic Romanos 
illos rerum dominos, ncri\ ipSos barbaros quon- 
dam , quos tu dignos imitatione existimas , fe- 
cisse constat . Illi quidem liberalibus disciplinis 
eo ardentius maiorcque animo incumbebant , quo 
et ditiores et digniores erant : quod cum alii in- 
numerabiles viri , tam clarissimi , quam potenti»- 
simi facere consueverant , tam Ptolemaeus ille 
Philadelphus , vi» quidem doctissimas , qui etiam 
bibliothecath nominatissimam fetit ; atque etiam 
Mithridates rex Ponti , qui duarum et viginti 
gentium, quas sub ditione habuit, linguas per- 
calluit; quemque medicinae rei perquam peritum 
fuisse commemorant; unde adhuc huius regis an- 
tidotus celebratissima est, quae Mithridatios ap- 
pellatur . - - 

His adde Philippum Macedoniae regem, qui 
quanquam omni ferme tempore negotiis belli vi- 
ctoriisque affectus exercitusque esser, a. liberali 

tamen Musa et studiis humanitatis «unquam ab- 
.fuit ; immo tanti faciebat bonas litteras, ut ad 
Aristotelem philosophum, nato sibi Alexandro, 
qui a rebus magnifice gestis Magnus postea co- 
gnomento est appellatus, sic scriberet: 

$/xiTTOf A /HrsTfKw ro xaipur . Va$t uoi ytyorirx 
qi» . ToWnt i» <nir $io~n x*l HP * rm( r P 

ytviati ri ‘recifoi , ds sVi Tji x.xrd r-'r an* HKixix» 
duror ytyofiyxt ’ ydp , duro» Coro ai rpxpirrx 

xai oruifrtuSiyrx , x%to» iataSxt xai «/xoJi' xal rii rdr 
rpetyfxdrm» <h . 

Quod sic exponi Latine potest 

, :i *i '.'iq ; 

Philippus Aristoteli S. P. D. 

Scias mihi natum esse filium : quare Diis ha- 
beo gratiam , non solum quia natus est , ve- 
rum etiam quia eum nasci contigit temporibus 
tuis; spero enim ipsum a te eductum erudi- 
tumque et nobis et rerum nostrarum successio- 
ne dignum futurum . 

Vide quanti a rege illo potentissimo pruden- 
tissimoque doctrina ac virtus aestimabatur; quod 
ob id potissimum sibi natum esse filium gaude- 
bat , quoniam doceri ab Aristotele posset , qui 
' floruit temporibus illis . 

Nec tamen ipse Alexander omittendus est, qui 
fuit et patre Philippo dignus filius, ct Aristote- 


le praeceptore discipulus ; qui copiis ne , atque 
opulentiis, an doctrina ceteros anteire malue- 
rit , ostendit his verbis in epistola ad praece- 
ptorem : ::: 

A 'ptroriXH h vpxrrar , OW ipD&t ivoln- 
a&s , ii tw axpoayLa.Ttv.ii Tuy Xoyvy . Tt»t yitp t n 
ftoicopLiy r ay ahhvy , tl xxS & tveeifttfvf/.ty Ko- 

yvf y Sto i veivTuv ieofTui xotyotj tyu {3a\o tixtjy ety 
Tccit me). Tei ccptTte tyurtify.ttis , n TtUf fvyctfllBt Ptee- 
<pipny . ippuao . 

Paraphrasis superioris epistolae 
Alexander Aristoteli S. D. 
libros de Auscultatione Physica edidisse te sa- 
ne moleste fero . Nam in qua item re erimus 
nos praeslantiores ceteris , si eas , quibus e- 
ruditi sumus , disciplinas , communes omnibus 
feceris ? Malim equidem optimis disciplinis o- 
mnes , quam facultatibus , antecellere • V a- 
le ( 5 ). 

Magnifica quidem vox , et Alexandro invictis- 
simo rege et sapientissimo digna ; qui divitias vir- 
tute multo inferiores esse putabat . 

Quid dicain de Romanis nostris ? et de Iulio 
Caesare in primis , qui aeque in litteris atque in 
^ rmis claruit i quod it«i sit ? 311 nunirne 9 testes 
sunt eius commentarii, quos ille fecit rerum sua- 


rum , ut relinqueret' materiam volentibus de se 
scribere ; sed tantae eloquentiae habiti sunt , ut 
nemo illos nec mutare-, nec aliquid illis addere « 
aut minuere ausus sit . Quid item de L. Cras-» 
so Muciano ? quem Romanae historiae scripto- 
res quinque rerum maxima habuisse tradunt ; 
quod esset ditissimus , quod nobilissimus , quod 
eloquentissimus , quod iurisconsultissimus , quod 
pontifex maximus . Quid de Cn. Planco ? quem 
eius epistolae ad Ciceronem indicant fuisse non 
minus eloquentem , quam Cicero ipse fuerit . 
Quid de Asinio Pollione , de Mecoenate , de 
Augusto Caesare , deque multis aliis ? quos enu- 
merare tum difficile , tum etiam supervacaneum 
esset ; qui etsi erant nobiles et clarissimi viri ac 
principes, tamen et litteris accurate operam da- 
bant , et studiosos viros ita fovebant atque suis 
opibus adiuvabant , ut plerosque temporibus il- 
lis ex infima fortuna claros admodum et poetas 
et oratores evasisse latissime pateat , necnon in 
ordinem senatorium atque ad summos honores 
processisse . 

Nostro autem tempore unum tantum vidimus , 
qui nuper excessit e vita , Federicum Urbini Du- 
cem (6) , qui pariter et armorum et liberalium 
disciplinarum gloria cxcelluit ; quique bonas ar- 

tes tanta fuit beni volenti a prosecutus, quod bi- 
bliothecam etiam quam magnificentissimam sibi 
construxit ; in qua quidem comparanda circiter 
quadraginta millia nummum aureorum exposuit, 
longe etiam plura impensurus , nisi illum mors 
crudelis et inexorabilis invidisset hominibus stu- 
diosis . O iacturam grandem , o factum male , 
o damnum irreparabile ! Tantum profecto ho- 
minem mori nunquam oportuisset , quem qui- 
dem unum ex principibus nostra aetate doctissi- 
mum exstitisse mirabile est . Quanquam illum 
Ioannes Picus (7) , Princeps inclytus , germa- 
nusque tuus , longe quidem doctrina et bonarum 
artium cognitione antecellit; qui est tanto inge- 
nio , tantaque doctrina , ut se iam toti orbi no- 
tum fecerjt . Non licet hoc loco , ubi de prin- 
cipibus sermo est in omnium bonarum artium 
disciplinis egregiis , qui temporibus nostris pau- 
ci admodum sunt , Petrum Baroccium (8) prae- 
terire, patricium Venetum perquam nobilem, ac 
Patavinum Episcopum , summa veneratione sum- 
moque honore dignissimum ; cuius laudum prin- 
cipium facile quidem inventu- est, exitus vero ap- 
prime difficilis Hic profecto Bomanae linguae 
sane quam doctus , si prosa oratione scribit , co- 
piosus est , ornatus , gravis ; si quando se ad Car- 

men et mansuetiores Musas refert , tersus est ac 
dulcis , itaque excultus et doctus , ut cura anti- 

I 

quis quoque illis doctissimis certare videatur : est 
etiam medicinae rei et simplicium maxime non 
ignarus , atque etiam geometra maximus , item 
in disciplina iuris et pontificii et civilis excellen- 
tissimus . Sed sentio quam angusto ambitu ora- 
tionis summam huius principis doctrinam virtu- 
temque complectar; non enim epistola digna est , 
sed immenso volumine . Praeterea cum sit sum- 
mo ingenio princeps, summaque continentia et 
humanitate ; amplius antistes iustissimus , episco- 
pus sanctissimus , in tuenda servandaque Salva- 
toris nostri Christi Iesu religione aptissimus, ac- 
curatissimus, optimus; non a meo ingenio, quod 
sentio quam sit exiguum , verum a summo , et, 
quam meum , longe maiore , posteritati traden- 
dus est . Nec item Hermolaus Barbarus (9) pa- 
tricius Venetus, vir aetate nostra rerum omnium 
impense doctus , est silentio praetermittendus . 
Hunc certe L. Crasso Muciano , de quo nuper 
meminimus , longe quidem rerum maximarum 
numero praestare facile cognosci potest . L. enim 
Crassum quinque rerum maxima habuisse , hi- 
storiae traditum est : Hermolaum vero , bona 
Deus , non modo quinque , sed etiam bis. quin- 

que et plura quoque habere conspicimus . D* 
hoc eritm dicere vere possumus, quod. sit diti» 
simus , quod nobilissimus , quod eques clarissi* 
mus, quod et Graecae et Homanae linguae pe* 
ritissimus, quod in cognitione simplicium medi»- 
cinae excellentissimus , quod item eloquentissi* 
mus , quod iurisconsultissimus, quod philosophus 
, maximus, quod astrologus summus, quod inter 
primos magistratus Venetos ornatissimus , quod 
homo optimus, quod, etsi iuvenis, etiam castis- 
simus: adde quod Zacharia patre (io), viro di- 
gnissimo equiteque illustri ac Marci Evangelistae 
procuratore integerrimo , filius dignissimus . Hts 
atque aliis rerum maximis ornatus Hermolaus , 
lumen est ac decus Veneti potentissimi illustris- 
simique Senatus . • > 

Tu autem cum ea sis quae et virtutem dili- 
gas mirum in modum , et nihil cupias magis , 
quam ut optimum quemque atque doctissimum 
virum sibi imitandum liberi eligant tui , seque 
ad illorum imaginem comparent , qui mirabiliter 
in laude vixerunt; non duhito quin cum claris- 
simis atque iis, quos connumeravimus,. viris sint 
merito conferendi . Quamobrem perge , ut coe- 
pisti ; quandoquidem cum prudentia tua , quae 
est quidem maxima 4 tum his. filiis , superabis 

omnium fortunas: me autem, ut de me loquar, 
habebis , cui aeque cari sint , atque fuerint pa- 
tri ; tibique persuadeas velim , quantum viribus 
eniti , consilio admonere , studio et doctrina iu- 
vare potuero, hoc commune Alberto Leonello- 
que magnificis liberis tuis semper futurum . Vale. 

ALDUS MANNUCCIUS BASSIANAS LATINUS 
ALBERTO PIO PRINCIPI CARPENSI 
S. P. D. 

Cum xenia, oPrinceps, Romani, Alberte, quotannis 
Hospitibus brumae tempore rite dabant ; 
Reddideras et tu , sanctissime Iane , Calendas , 
Anni qui finem principiumque vides. 

Hic mittebat aprum , qualis Diomedis in agro 
Occidit: hic foetae pignora parva suis : 

Ille dabat capreas , lepores , damasque fugaces , 
Laetas, cum pingui sumine, cortis aves. 
Mitti et consuerat ventri lactuca movendo, 
Rapaque brumali grandia facta gelu . 

Dulcia mittebant alii farcimina : laetos 

Sic ducebat avos ebria bruma meos. 

Sic te, magne puer, Carpum Novumque salutet , 
Oppida quotque tuo sunt tibi cum patruo. 
Mons tibi boletos mittat, fungosque suillos, 'j • 

. Saturfialitios det tibi villa capos. 

Nos tibi non dabimus quae pascant dona palatum ( 
Mandentur ventri quae peritura tuo . 

Mittemus potius pascentia munera mentem , 
Quaeque docent mores, ingeniumque iuvant. 

Accipe nunc igitur panum , mea munera , librum , 
Conscriptum nuper, compositumque mihi. 

Hic dabit accentus , geminae moderamina linguae , 
Addictos facili sub brevitate tibi. 

Qui si gratus erit , tribuam quae condita servo , 
Et sunt temporibus quae tibi danda suis. 

Hunc ubi tu scieris , longe maiora dabuntur 
Dona tibi , pro te quae tuus Aldus habet . 


• ' ’ . v 

FINIS. 

(i) Albertum Pium Leonelli Principis Car- 
pentis filium, anno 147S natum , tutelae Mar- 
ci consanguinei testamento patris relictum , Al- 
dus a puero instituit , iamque Carpi degens vix 
quinquennem litteris erudire coepit : alii dein- 
ceps , quos inter Marcus Musurus , Trypho 
Dalmata , Gregor ius Spoletanus , loannes Ge- 
nesius Sepulveda , Coelius Calcagninus , Lilius 
Gregorius Gyraldus, Laurentius Maiolus , Pe- 
trus Pomponatius , vel praeceptores , vel stu- 
diorum adiutores , domi Ferrariae et alibi ac- 
cessere . Inter viros aetatis suae principes is 
eximie litteris floruit: at non itidem fortuna, 
quam adversam tota fere vita expertum esse, 
cum ex aliorum scriptis, tum praesertim ex 
accuratissima Tiraboschii de eo enarratione co- 
gnoscere nullo negotio licet ( Biblioteca Modo- 
nese T. IV. p. i 56 ). Albertus Aldo munifi- 
centissime favit , opes , praedia , auxilia mul- 
ta ad libros imprimendos academiamque con- 
stituendam abunde tribuit, ac vel ipso quoque 
gentis suae nomine eum honestavit . Aldus vi- 
cissim animo deditissimo Alberto haesit , li- 
brisque pluribus inscriptis laudes eius gratique 
animi sui sensus uberrime explicavit ; Aristo- 
telis nimirum ac Theophrasti operibus ann. 



1494 et r 497 • Procli Sphaera an. 1499 , 
'Lucretio an. i5oo , loannis Francisci Pici li- 
bello de Imaginatione an. i5oi, Ammonii a- 
liorumque Commentariis in Aristotelem de In- 
terpretatione an. 1 5o3 , loannis Grammatici 
Commentario in eiusdem Analytica posterio- 
ra an. i5o4, Alexandri Aphrodisei Commen- 
tario in eiusdem Topica an. i5i3 , iterumque 
Lucretio an. i5i5. Mense Ianuario huius an- 
ni cum Lucretium demum inscriberet , sic eum 
alloquebatur: Iampridem, Alberte decus Prin- 
cipum , decus huius aetatis eruditorum , consti- 
tui omnes de philosophia libros, quotquot ex 
aedibus nostris exirent in manus studiosorum , 
tibi dedicare , tum mea erga te singulari bene- 
volentia , tum etiam quia id genus libris praeter 
ceteros delectaris . Haec Aldus aeger morbo ex- 
tremo cum laboraret , immo appropinquans mor- 
ti scribebat; mense siquidem ipso tabulas su- 
premas condidit , a Zacharia typis editas (Bi- 
blioteca di Storia Letter. T. III. P. I. p. 378 ) , 
quibus cadaver suum transferri Carpum , ibi- 
que ex libito Alberti et Leonelli eius fratris, 
et ipsi sui iam discipuli , sepeliri iussit ; pro- 
ximi vero mensis initio cum vita excessisset , 
factum eius voluntati satis fuisse videtur . Rei 

monumentum nunquam cognitum , quod ipsum 
etiam de Aldi funere nova quaedam prodit , 
ex Diariis rerum sui temporis , autographis , 
iisque ineditis , Marini Sanuti patricii Vene- 
ti , a me magno iam studio inspectis , profer- 
re lubet . v.. 

i5i 5. 8. Febbraro. In questa matlina es- 
sendo morio za do giorni qui Domino Aldo 
Manutio Romano optimo Humanista et Greco , 
qual era zenero di Andrea di Axola stampa- 
dor ; il qual ha fatto iinprimer molte opere La- 
tine et Grecbe ben corrette , et fatto le. episto- 
le davanti intitolate a molti, tra le quali assai 
operette a mi Marin Sanudo dedicb , et compo- 
se una Gramatica molto excellente . Hor h mor- 
to , stato molti zorni ainmalato : et per esser sta 
preceptor di Signori de Carpi , et fatto della ca- 
sa di Pii , ordino il suo corpo fusse portato a 
seppellir a Carpi , et la rnoglie et figliuoli an- 
dassero ad habitar ivi, dove quelli Signori li det- 
teno certe possessioni . Et il corpo in chiesa di 
San Paternian posto con libri attorno , ivi fu 
fatto le exequie et una Oration in sua laude per 
Raphael Regio Lector Pubblico in questa citta 
in Humanita ; et il corpo posto poi in uu de- 
posito lino si mandi via . 


\ 

(z) Catharina loannis Francisci Pici Prin- 
cipis Mirandulani filia , loannis doctrina ce- 
leberrimi soror , Leonelli Pii Principis Car- 
pensis uxor , Alberti et Leonelli mater , ma- 
rito anno 1477 vita functo , Rodulpho Gon- 
zagio postmodum nupsit; eoque in praelio ad 
Tarum fluvium anno 149 $ > cum P ro Venetis, 
pugnaret , interempto , iterum vidua remansit . 
Non unus eam Aldus impense commendat : 
Ludovicus quoque Areostus carmine ad Al- 
berlum filium , cum ceteris suis edito , quo ex- 
tinctam defiet , prudentiae , gravitatis , formae , 
pudicitiae , ' leporis in dicendo , comitatisque 
nomine , laudibus cumulat . Itaque erroris tur- 
pissimi 'Sansovinum et alios , qui eandem a 
Goneagio in adulterio deprehensam morte a f- 
fectdm dixere \ Tiraboschius recte arguit ( Bibi. 
Modon. T. IV. p. i58. ) . 

(3J \De Accentibus Graecis et Latinis AI- 
di praecepta patent in eius Institutionibus gram -, 
maticis - linguae ulriusque impressis: opusculum 
seorsim de iisdem conscriptum hoc uno ex in-, 
dicio est notum . In grammaticis Latinae lin- 
guae Institutionibus scribendis Aldum diu mul- 
tumque repetito studio elaborasse, testis ipse 
est ; namque hic primo a se iam scriptas di- 

ait, postea libro tertio , de syllepsi disserens , 
rei anno 1492 peractae mentionem ingessit , 
neque tandem, niti anno i 5 oi, in lucein emi- 
sit . Fides itaque habenda esse plane videtur 
Erasmo adversus Albertum Pium Aldi de- 
fensorem scribenti ( Apolog. adv. XXIV. libros 
Alberti, Oper. T. IX. pag. 1 136 , ) : „ De Al- 
„ do nihil aliud habet Moria , quam haec ver- 
„ ba : Quandoquidem Aldus meus unus plus 
„ quinquies Grammaticam dedit . Mira irrisio i 
„ At ipse Aldus mihi fassus est se novies scri- 
„ psisse Grammaticam Graecae linguae In- 
stitutiones multo itidem tempore Aldum fecis- 
se , ex eo perspectum est , quod easdem iam 
tum castigaret , cum paraenesim ad Albertum 
Pium scriberet , moriens autem adhuc ineditas 
reliquerit: quas anno demum j 5 i 5 Marcus 
Musurus evulgavit . Sane grammaticis linguae 
utriusque studiis operam Aldus impense dedit, 
doctrinaque ab antiquis praesertim scriptoribus 
hausta , multo maiorem auctoritatem , quam , 
alii a nostris hominibus editi commentarii ob- 
tinuissent, suis conciliavit . Neque tamen omnia 
quae de rebus eiusmodi scripsit etiam typis de- 
dit . Fragmenta Grammatica suo quoad pro-, 
nuntiationem , velut. editioni parata, Ubro Gram- 

maticae Latinae tertio , ubi de nominibus pa- f 

tronymicis tractat, in Appendice operis eius- 
dem , ubi de diphthongis improprie dictis , et 'j 

in Parergo de vitiata vocalium ac diphthongo- y 


rum prolatione, ipse affert z sed Paulus filius 

in epistola ad Marium Corradum n. Id. Nov. ** 

MDLXff. de iis iam scripsit •: Fragmenta patris 

mei , quod requiris, apud me nulla sunt : furto i 

ablata , quo ille tempore vita excessit , creditum . , 

est . De Diphthongis Graecis ad Christopko- | 

rum Fulginatem exstitit quoque Aldi opuscut 

lum Patavii inter codices manuscriptos Lau - • 

rentii Pignorii , a Tomasino relatum in eius 
bibliothecae et musei Descriptione , Venetiit 

an. x 63 s impressa ( p. 26. ). Opusculum de ' 

componendis carminibus , fortasse deperditum, 
quod a se scriptum Aldus hoc loco innuit , 

nemo conquiret , qui ab eo abunde tradita li- ; 

bro Grammaticae Latinae quarto e* commen- 
tariolo de metris Horatii noverit. Libellum 
Graecum isagogicum- nemo praeter ipsum in- 
dicasse videtur: at Graece scribendi facultatem 
eidem familiarem fuisse , tum ex aliis ; tum 
potissimum ex Grammatica Graeca, ea ipsa 
lingua cotiscripta , exploratum est\, < '>>s 
- (4) Quintiliani aliorumque veterum scri- 

piorum testimonia , iuxta lectionem tempore 
suo receptam . ab Aldo allata , itidem ego quo- 
que repraesento. \-y ’• v 

(5) Philippi et Alexandri Epistolas Gel- 
lius lib. ix. cap. 3. et lib. XX. cap. S. Noctium 
Atticarum retulit : posteriorem Plutarchus quo- 
que in Alexandro * ac Themis tius in praefa- 
tione ad Aristotelis libros de physica quscuL 
tatione dedere . , Utramque in collectione Epi- 
stolarum Graecarum , an. 1499 impressa , Al- 
dus protulit. s > .. V.,, 

w (6) Federicum Feretrium TJfbini Ducem 
bonis artibus, studiis , moribus virtutibus, di- 
ctis , factisque clarissimum , qui historiam re- 
rum Italiae Sui temporis vix attigerint , faci- 
le norunt. Bibliothecae locupletissimae ab eo 
institutae Bembus Cardinalis meminit ■, his Lu- 
dovici Odaxii , in laudatione funebri GuidiU- 
baldi eius filii , verbis : Iam bibliotheca illa ce- 
lebri , quam is maximis sumptibus comparavit , 
cum Latinorum , tum Graecorum , tum Etrusco- 
rum , tum etiam Hebraeorum lingua perscriptis, 
in omni disciplinarum genere libris monumentls- 
que referta , omnes qui volumus utimur . Lean- 
der vero Albertus in Descriptione Italiae haec 
ad rem habet ( p. 262 . ed. Bologna i55o) : 

Orni> Urbino di belli edibzii , e massimamente 
di quel suntuoso palagio, ove fece una 9uperba 
Libreria , mcttendovi dcntro gran numero di pre- 
. ziosi libri , copertati c ornati d’ oro d’ argento 
e di seta ; obe era cosa maravigliosa da vfeder- 
li , come io vidi , avanti cbe Cesarc Borgia s’ iri- 
signorisse di Urbino : i quali libri furono por- 
tati in qua e in la , . ncl tempo di detto Cesarc 
Borgia : e casi & stata rovinata tanto degna ope- 
ra Ingentes attamen et valde pretiosae reli- 
quiae ad anntim. usque i658 Urbini remanse- 
runt ; quas in bibliothecam Vaticanam trans- 
ferri Alexander VII ■ Pontifex Maximus cu- 
ravit . Aedes illas imaginibus virorum omnis 
aevi doctissimorum Federicus exornavit , et in- 
scriptiones apposuit , a Schradero in Monu- 
mentis Italiae an. i 5q2 Francofurti impres- 
sis , et a Chytraeo in Deliciis Itinerum Eu- 
ropae an. i59g, ac Swertio in Selectis Chri- 
stiani orbis Deliciis an. 1608 , denuo allatas; 
in iisque etiam Victorino Feltrensi Praeceptori 
sanctissimo, ob humanitatem litteris exeniploque 
traditam, honorem tribuit. * • *.'• 1 \ 

(<]) loannes Picus quanta doctrina esset ', 
Aldus optime noverat , utpote qui etiam domi- 
cilio- secum aliquandiu Mirandulae usus fue- 

tat, socio Emanuele Adramyteno , it ipsa lit- 
terarum suarum apprime docto ( Aldi epist. ad 
Ang. Polit ianum ) : nunquam igitur, nisi cum 
laude, viri praestantissimi nomen usurpat qui, 
ut Politianus inquit , tam inultis unus bonis a- 
bundabat , ut unus omnium laudes exhauriret 
( Epist. ad Baccium Ugolinura ) . Bibliothecae 
ah eo quoque institutae , libris manuscripiis 
Hebraicis , Chaldaicis , Graecis , Latinis , ai- 
liisque refertissimae , fata primum prospera-, 
miserrima postmodum fitere . Ioannes Franci- 
scus Picus Ioannis nepos in fine operis de Pro- 
videntia , anno 1 5o8 in suburbio Novi sub At- 
berti Pii Carpi Domini ditione typis editi, haec 
ad Dominicum Grimanum Venetum Cardina- 
lem habet : Plura fortasse reponerem , si et o- 
tium animo et quies daretur corpori, si amplissi- 
mae quoque tuae bibliothecae copia, mihi patuis- 
set. Cui, postquam eius, quae Ioannis Pici pac- 
trui mei luerat , ab Antonio itidem patruo , cui 
testamento obvenerat, ipsi tibi, me (fateor) non 
consulto , ( quis enim eam sibi iure non ma- 
lit P) venditae, facta est accessio, et numerus in 
dies auctus ex omnis generis voluminibus , quae 
tibi magna cura sumptuque conquiris , facile con- 
tinget, ut eam , quae Osj manduae , aut Ptole- 

roaei fuerat , posteri minime desiderent . Iis po- 
tissimum Pici codicibus bibliothecam Venetiis 
in aedibus D. Antonii , quam Canonici San- 
cti Salvatoris incolebant , Grimanus Cardina- 
lis constituit ; cuius divitias Augustinus Steu- 
chus ex iis Canonicis unus in epistola , qua 
Recognitionem V eteris Testamenti ad Hebrai- 
cam veritatem anno i52g Marino Grimano 
Cardinali inscripsit , ita commendabat : Tu pa- 
truusque tuus Dominicus Grimanus et ipse Car- 
dinalis, collectis ex miserabili naufragio pretio- 
sissimis libris , qui toto orbe terrarum dispersi i 
vel in tenebris delitescebant, vel proximum eo- 
rum ab igne vel alio casu impendebat exitium, 
magnaque ex omnibus linguis facta caterva, prae- 
claram et cui forte nulla secunda sit toto orbe 
Christiano , bibliothecam in aedibus Sancti An- 
tonii Venetiis erexistis; in quibus libris sine du- 
bio Religionis nostrae decus et dignitas conser- 
vatur et viget . Index codicum Hebraicorum 
linguarumque aliarum , saeculo XVI confe- 
ctus , cuius meminit Apostolus Zenus ( Anno* 
taz. alia Bibi. Ital. dei Fontanini T. II. p.233.), 
in eius bibliotheca superest: Graecorum alium 
valde copiosum , anno i5z& Venetiis a Mur- 
tino Rkhtero scriptum , ut cognoscerem , Ca- 

ietanus Marinius Custos primus bibliothecae 
Vaticanae humaniter fecit : ex iis paucos La- 
tinosque plures , a Tomasino in Bibliothecis 
Manuscriptis Venetis relatos cognoscere quis- 
que potest: neque usum eorundem in editioni- 
bus a doctissimis viris saepe factum homines 
huiusmodi rerum periti ignorant . sit vero tan- 
ta bonorum librorum copia, anno i685 a Ma- 
billonio inspecta , saeculo eo ipso exeunte , in- 
cendio miserabiliter periit . 

(8) Petrum Baroccium doctrina multipli- 
ci fuisse instructum , non tam ex libris eius 
vulgatis , quam ex fde scriptorum sui aevi prae- 
stantium , Aldique ipsius testimonio , tenemus. 
Ingentem mathematicis disciplinis operam nava- 
vit assidue , ut non tantum quae arithmeticae , 
musicae , astronomiae , geometriae dogmata tra- 
diderint alii brevissimo temporis curriculo didi- 
cerit , tenaciter memoriae commendaverit ; verum 
etiam quae tot retro saeculis nunquam visa fue- 
rint investigaverit , invenerit , et stabilissima ra- 
tione monstraverit . Circularis siquidem figurae 
quadrationem nemo est qui ad haec usque tem- 
pora novisse professus sit ... . hic vero solus di- 
vino sui ingenii acumine adinvenit, scivit., et. a- 
pertissjme docuit: quam ei laudem Chnstopho,- 

rus Marcellus in Oratione funebri tribuit . Pe- 
trus Pomponatius virum in mathematicis artibus 
universaliter et apprime doctum dixit ( De In- 
cantatione p. 57 - ed. Basii. 1 567 ) • Medicinae 
peritissimus , pharmacum in arthritidis cura- 
tione adhibendum invenit : rem autem herba- 
riam ita calluit , ut, Nicolao Leoniceno teste , 
quemadmodum in omnium bonarum artium di- 
sciplina eminentissimus , ita in hac quoque me- 
dicinae parte neque ipsis medicis inferior esset 
(De Plinii et alior. in Medie, erroribus). Lit- 
teris humanioribus admodum excultum fuisse , 
monumenta utroque scribendi genere edita tam 
ostendunt . Ad eum itaque Ioannes Antonius 
Flaminius scribere non dubitavit : Nec enim 
quempiam video ex iis quos nostra haec tulit 
aetas, quem tibi in rerum humanarum ac divi- 
narum scientia praeferam ( Epistolar. p. 164 ) . 
Mazzucchellii studio , quae ille gesserit atque 
scripserit , cognoscere facile est . Addendum 
tamen , libros eius tres ineditos De factionibus 
extinguendis et civibus in gratiam pristinam re- 
vocandis continendisque , in bibliotheca Regia 
Londinensi superesse ( Casley Catalogue of the 
King’ s Libraiy . London 1734. 4 -° P’ 202 ) * 
et Basilii Magni Vitam ex Graeco Latine ab 
G 

eo redditam in codice autographo apud Petrum 
Catharinum Zenum Clericum Somaschensem 
olim exstitisse , et in apographo apud me ex- 
stare. Lucretium , cuius indicium loannes An- 
tonius Vulpius in secunda poetae editione de- 
dit, et Sedulium luvencium ac Aratorem, ab 
eodem exscriptos in bibliotheca Canonicorum 
Patavii iam vidi : at eximii viri Vitam a Mi- 
chaele Baroccio eius gentili, ex fide Sansovi- 
ni scriptam (Venezia deserit! a p. 261. ed. i58i ) , 
nunquam videre memini . Epiphanii Homiliam 
de Christi sepultura a Baroccio Latine expres- 
sam in codice Casinensi Mabillonius offendit; 
qui eiusdem Epistolas a Petro Delphino Or- 
dinis Camaldulensis Praeside illius amico iam 
collectas et editioni paratas reperire maluisset 
( Iter Italic. p. 204 ) . 

(q) Quamvis de Hermolai Barbari rebus 
gestis et scriptis multi, aC praesertim Aposto- 
lus Zenus et Mazz uccheUius disseruerint ; com- 
mentarius tamen absolutus, et viro eo unde- 
quaque praestantissime aequalis necdum ab ul- 
lo prodiit . Quoad studia litterarum in adole- 
scentia peracta, ex tabulariis gymnasii Pata- 
vini mihi constat, anno 1474 in e0 laurea 
philosophica donatum fuisse , ac triennio post 



iurisprudcntiae insignia suscepisse; ethicam ve- 
ro anno illo 1474 ac sequenti inibi esse pro- 
fessum , secus atque scriptores etiam probatis- 
simi memoriae prodiderint . Ex eius epistolis 
maximam partem ineditis , quarum duo potis- 
simum volumina a Zeno relata, nunc vel de- 
perdita vel abdita , ego quoque iamdiu versavi , 
multa ad commentarium conficiendum equi- 
dem suppeterent. Scriptae eae sunt ab anno 
1483 ad 1488 , Georgio Merulae, Hieronymo 
Balbano Lucensi , Bernardino Crasso, Bar- 
tholomaeo Furnio Genuensi , Leonardo Mon- 
tagnae Veronensi, Marsilio Ficino , Lauren- 
tio Medie eo , Baptistae Guarino, Augusto Bal- 
. do Patavino , Ioaruii Antonio Pantheo Vero- 
nensi, Petro Guevarae , Ioanni Pico, Eliae 
ludaeo , Iacobo Antiquario , Arnoldo Ganda- 
vensi, Nicolao Verniae Theatino , Ludovico 
Odaxio Patavino , L. ALmiliano Cimbriaco , 
Laurentio Abstemio , C. Pontico Facino , Lip- 
po Brandolino, Aristophilo Romano, M. An- 
tonio Sabellico, Antonio Bracello , Francisco 
Gaddio , Michaeli Carrariensi Bergomati ,. a- 
liisque; nec non Antonio Calvo, Bernardo 
Bembo , Bertuccio Georgio , Antonio Mulae, 
•Antonio Bolduo, Dominico Mauroceno , et 

Hieronymo Donato patriciis Venetis . In ex- 
emplis librorum Graecorum sibi conjiciendis vi- 
rum doctissimum operam quoque ponere con- 
suevisse, Athenaei codex Parisiensis , a Sch- 
weighaeusero potissimum adhibitus, demonstrat; 
itidemque alius Dionysii Halicarnassensis opu- 
scula de scriptoribus Graecis et Demetrium Pha-. 
lereum de Elocutione complectens, partim a 
Barbaro , litteris valde minutis, partim a Tho- 
ma Didymo Zcnotele Fertino eius librario e- 
xaratus; quem cum, Stephano Byzantino de 
Urbibus, a Zenotele Fertino eius librario e- 
xaratum in bibliotheca domestica habeo . Ima- 
ginem Barbari , halitu patricii Veneti, a Vi- 
ctore Carpacio in aedicula D. Ursulae Vene- 
tiorum depictam Pierius Valerianus eleganti 
carmine denotavit (Hexametri etc. p. 123. t. ): 
de pictura in aede Romana exhibita id Zenus * 
perperam intellexit . 

(io) Zachariae Barbari nomen Mazzuc- 
chellius aliquantulum illustrat, cum de Her- 
molao Jilio scribit . Addere mihi licet , apud 
virum nobilitate, rei biblio graphicae peritia, 
librisque raritatis eximiae sibi comparatis spe- 
ctatissimum , Aloisium Serram Cassani Prin- 
cipem codicem manuscriptum exstare; cuius no- 

titia m in Indice manuscripto librorum ipsius 
hisce verbis factam fuisse vidi : Francisci Bar- 
bari et Andreae Contrarii Epistolae . Praecedit 
Vita Francisci Barbari per compendium deliba- 
ta . Codex membranaceus elegantissime conscri- 
ptus et figuris ornatus , cum initialibus vario co- 
lore depictis et deauratis , scriptus manu Ioannis 
Cynici Parmensis, in gratiam Ferdinandi Ara- 
gonii Regis , eidemque a Zacharia Francisci Bar- 
bari filio dedicatus , cuius stemma exstat in a- 
versa pagina depictum et deauratum, in folio. 

ALDI ROMANI IN VENEREM 

Si Venus haec Superos peteret, parvusque Cupido, 
Quanta olim m terris, maxima rixa foret. 
Nam dea se Venerem vera contenderet : haec se, 
Quae nata ex spumis est maris , esse deam . 
Haec eadem facerent Amor hic, Amor ille; nec ipse 
Finiret litem Iupiter hanc dubius . 


Latinae poeseos ab Aldo excultae monu- 
menta exstant carmina ad Albertum Pium , 
epigrammata nonnulla suis Grammaticae lin- 
guae illius Institutionibus interiecta , hexame- 
tri versus pro epitaphio Herculis Strotii, cum 
Strotiorum poematibus an. i5i3 in Aldi of- 
ficina impressis editi, aliique perpauci Aldi- 
nis praesertim libris inserti . Quod iis modo 
accedit , epigramma , ad opus eximium scul- 
pturae , Veneris cum Cupidine ludentis, lau- 
de extollendum Aldus fecisse videtur; ac id 
forte Venetiis, ubi iam ab ipsa litterarum et 
artium instauratione monumentorum veterum 
magna semper copia exstitit : immo vero si- 
gnum idem Aldus videre et laudare potuit , 
de quo, multo post in museo loannis Grima- 

ni Patriarchae Aquileiensis a se viso , epi- 
gramma lusit Nicolaus Grudius Nicolaius in- 
scriptum In statuam Veneris atque Cupidinis, 
quae visitur Venetiis in palatio Patriarchae A- 
quileiensis , inter Poemata trium fratrum Bel- 
garum etc. a Bonaventura Vulcanio an. 1612 
Lugduni Batavorum editum . Graecam quo- 
que poesim Aldus attigit : quod eius epigram- 
mata duo declarant , cum Organo Aristotelis 
ac Thesauro Cornucopia Hortisque Adonidis 
anno 149^ et sequenti impressa . 

NOVAE ACADEMIAE LEX 

IACOBO MORELLIO INTERPRETE * 

(Quandoquidem studiosis eruditionis multa, v 
eaque utilia ex collocutione. Graeca obvenire con- 
sueverunt ; de communi sententia visum est no- 
bis triumviris Aldo Romano , Ioanni Cretensi 
(i), ac tertio, mihi Scipioni Cartferomacho (2) 
legem sciscere , ne aliter , quam Graeco sermo- 
ne , invicem colloqui liceat . Si quis autem se- 
cus inter nos locutus fuerit , vel de industria , 
vel imprudens , vel etiam ipsius; legis oblitus, 
vel alio quocunque eventu id fecerit, multa mul- 
tator; nisi, forte quis consilio hac quoque in re 
deliquerit. Solvito autem qui peccaverit mul- 
tam actutum ; neque id in crastinum , aut in 
perendinum diem differtor • Qui vero non sol- 
verit , in duplum tenetor . Quod si ne illud 
quidem solverit, quadruplum, atque ita porro, 
pro ratione procrastinationis , exigitor. Qui au- 
tem legem parvi fecerit , aut multam solvere 
neglexerit , ex communi sectatorum litterarum 
Graecarum coetu expellitor ,. studiosorumque 
consuetudine indignus existimator, atque dein- 

ceps hominis huiusmodi occursus velut inauspi- 
catam quid habetor. Reponitor autem soluta 
pecunia singulis quibusque vicibus in marsupio 
aliquo , vel quidem etiam in pyxide ad hoc 
unum tornata : ea vero custodienda traditor aut 
nostrum alicui, aut alii cuipiam suffragiis a no- 
bis constituto, quicunque is fuerit , »dignoque 
muneris habito; clausa prius ea diligenter et 
obsignata , ut quam maxime tuta sit . Quando 
autem visum fuerit ut eadem aperiatur, in me* 
dium apponitor , pecuniaque numerator : ao si 
quidem haec ad convivii pretium et impendium 
satis fuerit, Aldo cum potestate traditor , ut ea 
nos ille splendide convivio excipiat; non qui- 
dem sicuti librorum impressore9 , sed quemad- 
modum homines decet Novam Academiam iam 
somniantes , quique eam Platonis propemodum 
exemplo instituerunt « Quod si nondum sat pe- 
cunia fuerit pro apparando convivio, in puxi- 
dem iterum conditor , et ibi relinquitor , donec 
tanta insit ac exstet, quae convivio instruendo 
sufficiat . 

At vero neminem liceat nobis convivam ad- 
hibere, nisi Graecarum litterarum utique stu- 
diosum , et eiusmodi choro dignum ; non vi- 

delicet hominem ullum illiteratum , Graecae e- 
ruditionis expertem, ac, quod caput est T a No- 
va Academia alienum, institutorumque nostro- 
rum ignarum . Quod si quis hospes adsit , aut 
alienigena, uti solet, unquam advenerit, et a- 
licuius negotii caussa istic moram traxerit; si 
quidem eruditus et Graece sciens fuerit, ipse 
quoque iisdem , quae praescripta sunt , obno- 
xius esto : at si legi obnitatur, vel adversetur, 
veniam nullam suive purgationem consecutus , 
indicta caussa, iliico damnator, ac ex Nova A- 
cademia , utpote indignus , expellitor ; neque 
exinde ullo unquam tempore inter nos admit- 
titor , nisi eorum quae perperam egit poeni- 
tens , legibus semel constitutis se teneri patia- 
tur , ac sponsores quodammodo praebeat . At 
contra si quis litterarum Graecarum imperitus, 
quod vel eas nondum attigerit , vel non in la- 
psis tantum processerit , ut Graece colloqui va- 
leat , sed iisdem adhucdum erudiatur , vel et- 
iam erudiri studeat ; hic quoque inter nos an- 
numeratus , et ipse paullatim Graece , perin- 
de ac nos , loqui assuescito : quod si ab or- 
dine desciverit , vel profecto congressum no- 
strum etiam irriserit ; in posterum excludi- 

ter , neque rursus conversatione nostra, ne si 
quidem vehementer id oret, dignus habetor. 
- Legem tulit Scipio Carteromachus ex ordi- 
ne Lectorum . In suffragia miserunt Aldus Ro- 
manus Novae Academiae Princeps et Ioannes 
Cretensis ex ordine Correctorum Praesides . Suf- 
fragiis autem probaverunt Novi Academici o- 
mnes , inter quos Baptista Presbyter ex ordine 
hominum Deo , dicatorum (3), et Paulus Ve- 
netus ex ordine virorum Nobilium ( 4 ), et Hie- 
ronymus Lucensis Medicus ex ordine eorum 
qui arti salutari sunt addicti (5) , et Franciscus 
Rosetus Veronensis ex ordine Praeceptorum ( 6 ) 
et plerique alii , qui iam eruditionis et Novae 
^.cademiae desiderio tenentur , solo nomine ad- 
sciti .. 

Huic autem Academiae eique adhaerentibus 
utinam omnia prospere cedant . 

Academiae Aldinae initia dd annum sal- 
tem i5oi esse referenda , ex decreto Sena- 
tus Veneti, quo , ne libros ab Aldo impres- 
sos alii in hac urbe aiiisve Reipublicae sub- 
tectis recuderent , aut ex aliena editione ven- 
derent , mense Novembri anni i5o2 cautum 
est, salis constat ; quod eo in hac urbe no- 
stra, Divino adiumento, iam vel Neacademiam 
habet dictum de Aldo sit : Aldus autem ipse 
Orthographiam Graecarum dictionum Statii , 
mense Augusto anni illius i5o2 impressam , 
Marco Musuro cum inscriberet, eandem se - 
cum in Academia fecisse declaravit . Sopho- 
cles , Herodotus , Ovidius, et Oratio Egna- 
tii pro Renedicto Prunulo , anni ipsius; Eu- 
ripides , Ammonius , Xenophon , Georgius 
Gemistus, Herodianus et Ovidius anni 1 5o3 ; 
Oratio C 'arter omachi , Ioannes Grammaticus, 
Gregorii Nazianzeni Carmina, Q. AEmilia- 
tti Cimbriaci Encomiastica in Federicum et 
Maximilianum Impp. , Homerus, et Demo- 
sthenes anni i5o4 Academiam florentem o- 
stentant . Anno tamen sequenti vix eius men- 
tio ab Aldo fit , idque tantummodo in epi- 
stola ante Pontani poemata , qua se de ea 

constituenda laborantem prodit : ianvf ve anno 
i5o8, quo Erasmus Aldum convenit , quae- 
dam hic iucunde quidem somniabar, praeser- 
tim si sermo accederet de exstruenda nova At 
cademia ; sed fidem non praestitit , quemadmo * 
dum Erasmus ipse Ambrosio Leoni scripsit 
( Oper. T. III. P. I. p. 507 ) , Quae insecih 
ta sunt bella Aldo gravia adeo fuere , ut ne 
dum Academiae incolumitati aut incremento 
consulere ipse posset ; verum etiam Veneiiis 
excedere, ac Mediolani Ferrariae alibique diu 
degere coactus, typographiae quoque inter- 
missionem se ante iam quatuor annos mente 
agitasse, Andreae Naugerio in dedicatione 
Pindari , quem tamen ipsum ex Academia no- 
stra , ut inquit, anno x5i3 emittebat, pro - 
Jitereiur . Spem demum hac de re totam in 
Lucretia Borgia Ferrariae Duce reposuerat t 
cui Str otiorum poemata anno eodem impresr- 
sa cum dedicaret , hanc quoque ceteris eius 
laudibus adiiciebat : . Adde etiam quod , pro 
summis , quibus praedita es , virtutibus , dignis- 
sima es , quam laudent honorent venerentur o- 
mnes; atque ipse in primis , eum propter alia, 
tum quia Academiam , cui constituendae iaiu 

iriultos annos sludeo , tuis opibus , tuo solius 
sumptu facturam te, sinant tempora, ultro mi- 
hi receperis . Biennio post Aldi mors consi- 
lia de Academia omnia redegit in nihilum : 
quae projecto , quod scriptoribus antiquis Grae- 
cis et Latinis emendandis et in lucem profe- 
rendis dedita praesertim esset , si qua alia , 
ut perpetuo duraret , rei litterariae maxime 
intererat . 

Aldo quinam socii in Academia essent , 
apertius, quam scriptoribus etiam de ea prae- 
cipuis antehac innotuerit , modo constat : ac 
_ inter eos quidem , quantum video , annume- 
randi sunt Petrus Bembus , Angelus Gabriel , 
Paulus Canalis , Andreas Naugerius , Da- 
niel Rener ius , Baptista Egnatius, et Nico- 
laus Judecus, qui Veneti omnes; Ioannes Ju- 
cundus et Franciscus Rosetus Veronenses , 
Scipio Carteromachus Pistoriensis , Hierony- 
mus Aleander Mottensis , Hieronymus Me- 
nochius Lucensis, Marcus Musurus Creten- 
sis, ac Ioannes itidem Cretensis . Alios, eos- 
que multos, quorum nomina lateant, iis ac- 
cessisse , omnino puto . At, quos adititores 
studiorum suorum Venetiis Aldus habuit , vel 

ante institutam Academiam , rei postquam ea 
floruit , societatis illius participes affirmate 
non ego nuncupo: inter priores nimirum Iu- 
stinum Decadyum Corcyrensem , Aristobu- 
lum Apostolium Cretensem , qui et Arsenius 
Archiepiscopus Monembasiensis , Alexandrum 
Agathemerum seu Bondenum Venetum, Ur- 
banum Bolzanium Bellunensem , Thomam 
Linacrum Anglum , Gabrielem Braccium 
Brasichellensem, Hieronymum Avantium Ve- 
ronensem; inter posteriores autem Ianum La- 
scarem Rhyndacenum , Desiderium Erasmum 
Roterodamensem , Demetrium Ducam Cre- 
tensem , Joannem Baptistam Rhamnusium Ve- 
netum , et alios , quorum de Aldinis editio- 
nibus merita egregia patent . 

(x) De loanne Rhoso Cretensi cogitatio 
subit, qui codicibus Graecis exscribendis o- 
pcram diutissime impendit, ut ex plurimis, 
qui adhuc supersunt , compertum est ; caque 
de caussa ad munus correctoris librorum in 
Academia obeundum accomodatus omnino fu- 
isset. Ac Venetiis quidem diu librarium e- 
gisse et anno etiam * 49 2 Athenagoram et 
Stephanum Byzantinum pro Laurentio Me- 

'dice descripsisse certum est ( Bandini Catalog. 
Codd. MSS. Graec. Laurent. T. II. p. 144 ) : 
deinceps attamen Romae degens occurrit , ubi 
anno sequenti Stobaeum descripsit ( Bandini 
Lib. cit. p. 447) et anno i5*4, pro Ale - 
xandro Farnesio Cardinali , extrema aetate 
Aphthonii et Hermogenis exemplum confecit 
( Fabricii Bibi. Graec. ed.. Harlesii T. V. p» 
788). Num intermedio tempore , quo Aca- 
demia Aldina floruit, Venetiis fuerit, cum- 
que ipse auxerit , nullo argumento , quantum 
saltem novi, probari potest. 

Non itaque alius hic mihi est , quam Ioan~ 
nes Gregoropulus Cretensis, qui epigrammate 
Graeco, ad initium Etymologici Magni anno 
1499 Venetiis impressi , Nicolaum Blastum 
Cretensem, quod sumptus pro illius editione 
fecisset, laudavit ; eidemquc Blasto Hesiodum, 
quem ipsius itidem impensa descripserat , e- 
pigrarhmate alio nuncupavit ; codice ipso ad- 
huc superstite in bibliotheca Mosquensi San- 
ctae Synodi a Christiano Friderico Matthaeio 
nuperrime relato (Notitia Codd. MSS. Mosq. 
Lipsiae i 8 o 5 T. I. p. i 85 ) . Hic ipse vera 
Ioannes Cretensis Academicus Aldinus idem 

utique mihi videtur , cuius Beatus Khenanus 
meminit in epistola ad Carohtm V. Imp. o- 
peribus Erasmi anno 1 540 in editione Basi- 
leensi praefixa , cum de loanne Conone No- 
r imber gensi Ordinis Praedicatorum praecepto- 
re suo scribit, quod Joanni Amerbachio pro 
editione Basileensi operum Sancti Hierony-. 
mi addictus, e vestigiis antiquorum codicum 
ea quae vel deerant , vel erant depravata , di- 
ligenter reponebat : idque poterat homo pro- 
pemodum Graece, quam Latine , doctior , ver- 
satus nimirum in optimis auctoribus , aliquot 
annis excellentissimorum in Italia professorum , 
Marci Musuri et Scipionis Carteromachi, quo- 
rum ante meminimus , atque Ioannis Cretensis 
minime poenitendus auditor . Id sibi facile sua- 
deat , qui Cononem in epistola , qua Iodoco , 
Gallo Basilii Magni libellum de differentia 
usiae et hjpostasis , a se iMtinc redditum Pa- 
tavii anno 1 507 misit , haec scripsisse sciat : 

In Italiam fato nuper , Venetaque ad litora ve- 
ni , ubi Aldum illum Romanum , veluti alte- 
rum Alanum , vidi ; ab eoque perhumaniter ex- 
ceptus, cum eius hortatu animum paene con- 
cussum, incerta sede nutantem, quiete illa, 

quam bonae litterae pariunt, firmare contende- 
rem , ex adverso insurgens fortuna inquit : Quid 
tibi vis pauper etc. ... Venetiis primum, ope 
Aldi Romani et Fabii Columnii docti et hu- 
mani presbyteri , litteris Graecis operam nava- 
vi : deinde , ut maiori proventu iisdem et sa- 
cras adiiperem , ad Patavinum gymnasium con- 
cessi , ut illum utriusque linguae praeceptorem 
Marcum Musurum Cretensem , summa gloria et 
profectu, cum reliquo philosophorum et theo- 
logorum coetu , legentem audirem . Quibus te- 
stimonium aliud eiusdem Cononis accedit in 
praefatione ad Gregorii Nysseni libros octo 
a se Latine vulgatos ex versione Burgundii 
Pisani : quam , inquit ille , reformavi illis de- 
nique Graecis dicendi proprietatibus animatus, 
quas potissimum a praeceptore meo in utraque 
lingua disertissimo , Marco Musuro Cretensi , 
nuper in gymnasio Patavino didici , antea vero 
Venetiis- sub Aldo Romano veluti parente et 
initiatore : addam et Scipionem Carteromachum 
eruditorem perhumanum. Haec et alia scripta 
Cononis Basileae anno i5i2 impressa sunt . 

( 2 ) Magna fuit Scipioni Forteguerrae Pi- 
storiensi , qui Carteromachus appellari ma- 

luit, cum Aldo studiorum offtciorumque core- 
iunptio . Libros Graecos ab eo impressos , ni - 
mirum Aristotelis Organum, Thesaurum Cor- 
nucopiam Hortosque Adonidis, Dictionarium 
Graecum , Aristophanem r Homerocentra , Iu* 
lium Pollucem , Nonnum , Gregorium Nazian - 
zenum, Anthologiam , Demosthenem, Con- 
stantini Lascaris Grammaticam , epigramma - 
tibus et epistolis Graecis Carteromachus ex- 
ornavit : ab Aldo inscriptionem Juvenalis et 
Persii laudesque multas vicissim tulit. Aca- 
demiam , in qua Graece loquendum, esse hac 
lege a se scripta et lata statuit, litteris et- 
iam Graecis tradendis iuvisse , Aldus testis 
est in praefatione ad librum tertium Gram- 
maticae Lascaris ; qua libros Apollonii gram- 
maticos in ea explicasse prodit . Fit iccirCo 
ut in eadem quoque habita videri possit O- 
ratio de laudibus litterarum Graecarum, an- 
no i5o4 Alii typis impressa, qua Demo- 
sthenis interpretationem tunc aggressurus, V li- 
nctos, tanquam ad litteras illas capessendas 
atque servandas instructissimos sic alloqueba- 
tur : Quare beatum iudico eum , quem cuivis 
studio incumbentem degere ifi Veneta civitate 


contigerit , sed beatissimum , quem litterariae 
facultates exceperint ; cum tot praesertim tan- 
taque undique suppetant affluantquc ad eam 
rem commoda, ut fingi fortasse plura possint , 
haberi certe non possint. Ibi enim, ut alia o- 
mittam , tanta librorum copia , quanta post Go- 
thicam ruinam nunquam fuit, nec veteribus ve- 
ro Romanis aut Graecis florentibus , in his quae 
exstent , fuisse credi par est ; cum novo hoc 
invento carerent imprimendorum librorum , qui 
et pulcherrimi iam atque emendatissimi prodi- 
re incipiunt, Aldi potissimum nostri opera ; de 
quo illud habeo dicere , quod de Porphjrio in- 
quit Simplicius : Omnium bonorum nobis au- 
ctor Aldus . ^4t vero ad annos quoque supe- 
riores Carteromachi schola haec est referen- 
da , ex epistola Benedicti Philologi , qua Pe- 
tri Criniti libros de Honesta Disciplina , Flo- 
rentiae anno i5o4 impressos ei dicavit . No- 
tum est omnibus , inquit ille , quantum erudi- 
tio tua in Veneta Academia a viris doctis ce- 
lebretur, qui te poetam et oratorem maximum, 
nec non inter philosophos eloquentissimum , et 
inter eloquentes philosophum summum appel- 
lant . Non est hoc silentio praetereundum , te 

publice in eadem urbe celeberrima annis supe- 
rioribus, tanto omnium concursu et favore Grae- 
cas litteras professum , et ea haud veritum in- 
terpretari , quae in hunc usque diem aut pau- 
. ci admodum , aut nullus aggredi est ' ausus . 
Multa sunt de Carteromacho in Diario Lit- 
teratorum Italiae T. XX et T. XXVI a 
Fontaninio dicta , a Zacharia in Bibliotheca 
repraesentata et aucta: quem equidem recon- 
ditae et absolutae eruditionis hominem Eras- 
mus, ut primum Bononiae congressus cum 
eo est , appellavit (Epist. ad Iodocum Gave- 
rum , Oper. T. III. p. 788 ) ; tanta Graece 
loquendi et scribendi facultate praeditum Pe- 
trus Alcyonius dixit , ut solus , post veterum 
Graecorum , Platonis , Isocratis , Demosthenis, 
et Strabonis interitum , orbae eloquentiae tutor 
relictus videretur ( De Exilio p. 247 ^ ^ips. 
1707 ) ; in litteris autem tradendis usque ad- 
eo probatus fuit , ut Pierius Valerianus scri- 
pserit : Plurimum is proderat ingeniis , abditis- 
simos quosque locos disciplinis in omnibus in- 
terpretando ; ut facile diceres , nihil ad suam 
usque diem , scriptum , quod ille non legisset , 
nihil ab eo lectum , quod non in aliorum fru- 

gem benignissime communicaret ( De Infelicit. 
Litterat. p. 356 ed. Lips. 1707 ) . 1 , < 

(3) Baptista Egnatius, familia Cipel lo- 
rum Venetiis ortus, litteras humaniores in 
patria annis fere tricenis professus , maxima 
auditorum frequentia , scriptisque non paucis 
editis , magnum est nomen adeptus ; quod 
commentariolo de illius vita et scriptis accu- 
rate confecto, Ibannes Augustinius instaura- 
vit illustravitque . Specimen eius ingenii pri- 
mum typis editum , Oratio scilicet in laudem 
Benedicti Prunuli praeceptoris sui, anno 1 5oa, 
ex Academia Aldina prodiit . Aldo eiusque 
officinae in editionibus scriptorum Latinorum' 
curandis, praesertim Valerii Maximi, Epi- 
stolarum Plinii, Lactantii , Apologetici Ter- 
tulliani, Gellii, Svetonii, Scriptorum Histo- 
riae Augustae, Eutropii, Officiorum Cice- 
ronis, Celsi, perutilem operam ipse praebuit . 
Tantam de eius in, se benevolentia fidem Al- 
dus habebat, ut moriens ultimae voluntatis e- 
xecutorem , una cum viris aliquot aliis sibi 
constanti amicitia comunctis , jecerit ; testa- 
mento anno i5i5 scripto, quod a Zacharia 
demum vulgatum est ( Bibliot. di Storia Let- 
K 

ter. T. III. P. I. p. 378 ) - Egnatius , Aldo 
mortuo , Lactantium a se recensitum emisit, 
laudes eius praecipuas epistola ad Antonium 
Trivultium luculenter complexus, qua haec 
quoque inquit : Vixit iile quandiu licuit , et 
vixit in summa omnium probitatis ac eruditio- 
nis opinione . Neque enim ulla tam barbara , 
tam remota gens hodie Europae finibus inclu- 
ditur, cui non notissimum Aldi nomen , ac ce- 
leberrimum fuerit: sed et plerosque non igno- 
biles viros vel hac sola caussa Venetias venis- 
se constat , ut unum hunc salutarent et mise- 
rent , magnisque etiam muneribus donarent ; et 
quos urbs tanta tamque admirabilis ad sui con- 
templationem non traxerat , unius viri fama per- 
duxit , adhortati pro virili ut instituto restituen- 
dae Latinae ac Graece linguae proposito insi- 
steret . 

(4) Paulum Canalem Venetum ex gente 
patricia in Academiam Aldinam cooptatum 
fuisse nunc primum cognoscere est: quod re- 
ctissime factum testimonia de eius doctrina 
luculentissima suadent . Egnatius in Racema- 
tionibus , quo opere libros quosdam de Ge- 
nealogia Deorum a Canali pene ad exitum 

deductos commemorat , sic de illo ominaba- 
tur ( Cap, 6 ) : Quem locum luvenalis caecu- 
tientes uos admonuit iuvenis et Graece et La- 
tine apprime doctus Paulus Canalis Patricius Ve- 
netus, flos delibutus, ut ille de Cethego vetus 
poeta ; quem vere , si vixerit , quod Superi fe- 
liciter annuant, phoenicem unicum futurum spe- 
ro : tam pertinax illi studium , tam acre subli- 
meque ingenium , tam tenax memoria , tanta 
praeterea est morum probitas . At spem eius - 
modi pulcherrimam morte abruptam , ex Pie- 
rio Valeriano libro primo de Infelicitate Ut- 
teratorum ita scribente intelligimus : Sane qui- 
dem cum de litteratis sermo est , nullius ego 
libentius meminerim , quam Pauli Decanalis , 
qui quantae fuerit eruditionis, nulli non inno- 
tuit , Is enim vix quintum et vigesimum aeta- 
tis annum attigerat ; et praeter absolutissimam 
Latinarum Graecarum et Hebraicarum littera- 
rum cognitionem , disciplinas etiam illas illu- 
striores , philosophiam, astrologiam, et mathe- 
maticas reliquas artes non primis, ut multi , la- 
bris degustaverat , sed pleno fonte exhauserat . 
Qui quidem, dum praestanti labore Ptolemaei 
Geographiam , non tam temporum , quam im- 

peritorum hominum iniuria , passim deprava- 
tam incolumitati pristinae reddere contendit , 
neque sibi die , neque noctu parcit , tam uti- 
lem et iucundam humanis ingeniis cognitionem 
brevi exhibiturus ; ex nimia scribendi assidui- 
tate nixu et perseverantia , rupta intra pectus 
vena , ita sanguinem coepit evomere , ut nulla 
medicorum arte sisti posset . Tum ille fatalem 
instare diem inspiciens, id unum habuit prae- 
maturae mortis et interceptae in studiis gloriae 
solatium , quod , rerum aliarum omnium con- 
tempta cura , sacris initiatus , et in Augustinia- 
norum Eremitarum claustra inclusus , intra pau- 
cissimos dies , intaminatae iuvenis vitae , inte- 
gerrimum pudicissimumque animum coelo red- 
didit . Obiit Canalis anna 1 5o8 , non Eremi- 
ta Augustinianus , sed Monachus Camaldu- 
lensis ante paucos dies factus: de quo mo- 
numenta praecipua scriptis tradita Ioannes 
Augustinius tomo secundo de Scriptoribus Ve- 
netis collegit. Addam ego Athenaei codicem, 
olim Palatinum , modo Parisiensem , anno 
i5o5 et sequenti a Paulo Decan. Veneto Pa- 
tricio exaratum , a Schwcighaeusero in edi- 
tione sua. Athenaei praestantissima . afferri; 

quem ab uno quodam ex familia Veneta De* 
gan prodiisse is perperam putat , cum a Pau- 
lo Canali re quidem vera descriptus ipse 
fuerit . 

(Sj Hieronymo Menochio Lucensi inter 
Academicos Aldinos locum fuisse , ex hoc 
ipso monumento nunc itidem primum cogno- 
scere licet: neque tamen novum eius nomen 
apud eos est, qui conatus et scripta Italorum 
pro recto medicinae studio instaurando no- 
runt . Epistolam ad Nicolaum Leonicenum an- 
no i5o3 is dedit , haec quoque scribens: In 
his sane tuis scriptis multa reperi quae mihi 
cordi fuere, sed praecipue unum de cane ra- 
bido, de quo olim in domo Aldi Romani Ve* 
netiis , coram Nicolao Zoccha Veneto medi- 
co verba feceram multa ; quoniam Dioscoridem 
Graece legeram multosque alios iuniores Lati- 
nos, talem gravissimum morbum eiusque cu- 
rationem ex arte ponentes .... Hortor te , ut 
quoad per tuas occupationes licet, Galeni re- 
liqua volumina interpretanda aggrediare , vel si 
aggressus es , iam edere festines . Quid en ita 
mendosius eius Latinis libris circumfertur , quid- 
ve magis tetrura ? Adeo «oim eius libri depra- 

vati sunt , ut quivis eos legere aspernetur ; et 
quanquam eorum lectioni multum insudet , ex 
ea tamen nullum saepe , interdum pravum sen- 
sum elicere possit , cum Graeca librorum Ga- 
leni lectione nihil sit elegantius . De locis non- 
nullis Dioscoridis quidnam Leonicenus senti- 
ret , Menochius rogabat ; cui tanquam philo- 
sopho et medico praestantissimo ille respon- 
dens : Quam mihi , inquit , nuper reddidit 
Franciscus Tottus Lucensis , communis ami- 
cus , epistola disertissima , plane mihi indica- 
vit , te non esse ex numero illorum qui bar- 
baram philosophiam ac medicinam profitentur: 
alioquin non tam eleganter scriberes , neque 
tantopere nostras translationes , aut nostra scri- 
pta , quibus praecipue barbaros auctores velli- 
camus , comprobares . Equidem hac tua epi- 
stola lecta , coepi de saeculo nostro bene spe- 
rare , cum videam me tales habere viros idem 
mecum de tota philosophia et medicinae arte 
sentientes , qualis tu unus es , et alter Con- 
stantius noster Pistoriensis, vel quidam alii, e- 
xigui sane numero y sed „ Bello vivida vir- 
tus Edita utraque epistola est cum Leo- 
niceni libro de Plinii et plurium aliorum me - 

dicorum in medicina erroribus, scriptisque eius 
quibusdam aliis. Ferrariae anno i5og im- 
pressis . 

(6) Franciscus Rosetus Veronensis, et 
ipse nunc primum Academicis Aldinis an- 
numerandus, idem fortasse est , de quo Al- 
dus in epistola ad Baptistam Guarinum ante 
Theocritum Hesiodum aliosque poetas Grae- 
cos , anno 1495 a se impressos, scribit: 
Hanc interpretationem ( Distichorum Cato- 
nis ) in membrana abhinc trecentis annis et 
plus eo scriptam , litteris prope exesis ut vix 
dignosci possent, vidisse se retulit mihi Fran- 
ciscus Roscius, iuvenis plenus fide et Graece 
et Latine apprime doctus . Nec mirum ; est e- 
nim ipse ex tua felici Verona oriundus, quae 
mater et alumna est, et semper fixit doctissi- 
morum hominum: de quo eodem in epistola 
ad Marinum Sanutum ante Ovidii Fastos an * 
no i5o3 impressos, haec habet: Quos Ovidii 
versus dedit mihi imprimendos Franciscus Ro- 
scius Veronensis, vir utraque lingua eruditus, 
ac diligens indagator antiquorum voluminum , 
seque ab antiquissimo codice accepisse retulit . 
Roscium Maffaeius novit, non item Rosetum; 


atque adeo huius nulla scripta in Verona il- 
ln&rata retulit . Hymnos Roseti in Divos le- 
git Sabellicus , et valde probavit epistola , cu- 
ius initium ( Lib. XII. Epistolar. ) : Legi hy- 
mnos tuos , legique cupidissime eo dico cu- 
pidius , quo res fuit diutius expectata . Inces- 
serat incredibilis cupiditas animum tuae istius 
ltymnologiae videndae : sed tu omni expecta- 
tione mihi maior occurris, comptus, elegans, 
venustus, multo veteribus, quam nostris, pro- 
pior . Difficile dictu est , quam ex omni par- 
te placeas : fecisti certe ut te , quem semper 
dilexi , iam et amare et mirari incipiam . De- 
bebit tibi omnis Christiana pietas; sed omnium 
maxime protomystae et hymnicines , qui per te 
habebunt quod et cantent et utiliter legant. 
Eorum in laudem hosce versus Coelius Cal- 
cagninus fudit , cum suis aliis , et Ioannis 
Baptistae Pignae ac Ludovici Areosti, Ve- 
netiis anno i 553 impressos pag. 178 . 

De Hymnis Rhoseti Foetae 
- Hymnos ne metuas mei Rhoseti 
Divina gravitate delibutos , 

Quis Facan melior relevit omne 
Terrai vitium interire posse. 


Vivent, crede mihi, nec iis nocebunt 
Cana secula ; non enim deceret 
Immortalibus esse dedicata , 

Quae dispendia terfiporum subirent . 
Hymnos Roseti editos vidi nunquam : bene 
vero tres ipsius de Hila Divae Ursulae li- 
bros heroico carmine conscriptos, quibus Mau- 
ris titulus est . Henrico HIII Angliae Re- 
gi eos dedicavit, ac Henetiis anno i532 im- 
pressos ad eum per filium misit , de pauper- 
tate, qua vexabatur, conquestus. Laudibus 
qui poema immodice extollerent , non defue- 
re ; praesertim Ar senius Apostolius Archie- 
piscopus Monembasiensis epigrammate Grae- 
co , et Franciscus Renerius ac Jxibienus He- 
lutellus Latinis duobus , quae adiecta in edi- 
tione sunt. Numisma Roseti Museum Maz- 
zucchellianum Tabula XLHIII exhibet , in 
quo Liberalium Artium Professor dictus ap- 
paret . 

